Primul Război Germano-Danez
Primul Război Germano-Danez (în germană "Schleswig-Holsteinischer Krieg ", în daneză "Treårskrigen"), cunoscut și ca Primul Război al Schleswigului și Războiul de Trei Ani a fost un conflict militar în care s-au confruntat pe de-o parte Regatul Danemarcei, iar pe de alta Regatul Prusiei aflat în alianță cu ducatul Schleswig-Holstein, având de asemenea și susținere din partea Confederației Germane. Războiul a început ca urmare a politicii asimilatoare a coroanei Daneze împotriva numeroasei populații germanofone din ducatele Schleswig și Holstein.